Lady and the Tramp

She fillym kiaullee romansagh bioghit Americaanagh veih'n vlein 1955 eh Lady and the Tramp. V'eh er ny ghientyn liorish Walt Disney Productions as v'eh skeaylt magh liorish Buena Vista Film Distribution. Ta'n fillym bunnit er y skeeal "Happy Dan, the Cynical Dog" lesh Ward Greene va soilshit magh 'syn earishlioar Cosmopolitan ayns 1945. V'eh stiurit liorish Hamilton Luske, Clyde Geronimi, as Wilfred Jackson as t'eh goaill stiagh gooyn Peggy Lee, Barbara Luddy, Larry Roberts, Bill Thompson, Bill Baucom, Stan Freberg, Verna Felton, Alan Reed, George Givot, Dallas McKennon, as Lee Millar. Ta skeeal y fillym geiyrt er Lady, y Moddey Feieys Americaanagh babbanit, as ee gaase veih quallian dys moddey aasit, dellal rish caghlaaghyn ayns e lught thie, as çheet ny quail as tuittym ayns graih rish y voddey lieh-ghooghys Tramp.

Va Lady and the Tramp skeaylt magh dys ny theateryn er 22 Mean Souree 1955 as va rah echey. She eshyn va'n chied fillym bioghit dy ve filmit lesh y loaghtey fillym scaailan lhean CinemaScope, chammah's y chied fillym  bioghit lesh Disney dy ve rheynnit magh liorish nyn rheynn Buena Vista lurg y scarrey veih RKO Radio Pictures. Hoshiaght, hooar eh briwnyssyn mestit er y chooid smoo veih cremeyderyn fillym, agh 'sy laa t'ain jiu t'eh er ny gheddyn briwnyssyn ny smoo jarrooagh.

Va'n fillym eiyrtyssagh Lady and the Tramp II: Scamp's Adventure skeaylt magh jeeragh er feeshan ayns 2001, as va aa-yannoo sheelragh jantys bio/CGI currit magh ayns 2019 myr enmys launshey da'n çhirveish strooanagh Disney+. Ayns 2023, va Lady and the Tramp reiht da freayltys 'sy National Film Registry liorish Lioarlann y Chohionnal ayns ny Steatyn Unnaneysit er-yn-oyr dy row ad coontey eh myr fillym lesh "scansh chultooragh, henndeeagh, ny aesthetaght."

Skimmee ghoo
 Peggy Lee myr Darling
 Barbara Luddy myr Lady
 Larry Roberts myr Tramp
 Bill Thompson myr Jock
 Bill Baucom myr Trusty
 Stan Freberg myr y beaver
 Verna Felton myr Aunt Sarah
 Alan Reed myr Boris
 George Givot myr Tony
 Dallas McKennon myr:
 Toughy
 Pedro
 Lee Millar myr Jim Dear
 The Mellomen (Thurl Ravenscroft, Bill Lee, Max Smith, Bob Hamlin as Bob Stevens) myr Dog Chorus

Imraaghyn

Kianglaghyn magh









Ronney:Filmyn bioghit Americaanagh veih ny 1950yn
Ronney:Filmyn kiaullee romansagh veih ny 1950yn
Ronney:Filmyn 1955
Ronney:Filmyn kiaullee bioghit paitçhyn Americaanagh
Ronney:Filmyn kiaullee romansagh Americaanagh
Ronney:Filmyn Americaanagh
Ronney:Filmyn bioghit bentyn rish moddee
Ronney:Filmyn bioghit bentyn rish roddanyn
Ronney:Filmyn romansagh bioghit
Ronney:Filmyn bunnit er giare-skeealyn
Ronney:Filmyn Walt Disney Animation Studios
Ronney:Filmyn bioghit Walt Disney Pictures
Ronney:Filmyn CinemaScope
Ronney:Filmyn 'sy Vaarle